Ұйымдастырылған оқу іс-әрекеті екінші сәбилер тобы

**Білім беру саласы:** Қатынас

**Бөлімі:** Сөйлеуді дамыту

**Тақырыбы:** «Жасыл шырша жанында» (өлең бойынша әңгіме құрастыру,жаттау)

**Мақсаты:** 1. А.Асылбековтың «Жасыл шырша жанында» атты өлеңінің мазмұны бойынша әңгіме құрастыру,үйрету.

2. зат есім,сын есімдерді байланыстырып айтуға үйрету.(Мысалы: сәнді,тікенек шырша,алуан түрлі ойыншықтар,олар сылдырлайды және т.б.). Тілге тән дыбыстарды дұрыс айтуға жаттықтыру.

3. Табиғатты аялауға,әсемдікті көре білуге,сезінуге тәрбиелеу.

**Көрнекіліктер:** демонстрациялық материал,үлестірмелі материал.

**Сөздік жұмыс:** шырша,Аяз Ата,Ақшақар.

**Билингвальді компонент:** шырша-ёлка,Аяз Ата –Дед Мороз,ақшақар-снегурочка.

**Мотивациялық-қозғаушылық:**

Педагог балалармен бірге шеңберге тұрып,бір-бірімен амандасады,өлең жолдарын бірге қайталайды.

Амансың ба,алтын Күн!

Амансың ба,Жер Ана!

Амансің ба,достарым,

Сендерді көрсем қуанам!

-Сәлеметсіңдер ме, балалар!Қазір жылдың қай мезгілі?

-Ауа райы қандай?(балалардың назарын әдемі шыршаға аударады.) Біздің топта мынандай әдемі шырша бар екен,ойыншықтары қандай әсем.

**Ұйымдастырушылық-ізденістік:**

Педагог балаларға суретті мұқият қарауды ұсынады. Содан соң А.Асылбековтың «Жаңа жыл» өлеңін мәнерлеп оқиды.

Жаңа жыл,жаңа жыл!

Жаңа жылда жаңа жыр!

Жасыл шырша жанында

Билеп барлық бала жүр.

Балалардан не туралы оқығанын,суретте не көріп тұрғандарын сұрайды.

-Шырша түсі қандай екен?

-Шырша –Жаңа жылда безендірілетін қылқан жапырақты ағаш.

- Ол ұзын ба әлде қысқа ма?

- Қандай түсті ойыншықтары бар екен?

-Шыршаны айналып кімдер жүр? Не үшін?

**Билингвальды –компонент:** шырша-ёлка,Аяз Ата-Дед Мороз,ақшақар-снегурочка.

Балаларға өлең жолдарын жаттауды ұсынады:

* Жаңа жыл,Жаңа жыл!
* Жаңа жылда жаңа жыр!

«Жа-сыл шыр-ша жа-нын-да

Би-леп бар-лық ба-ла жүр» деген өлең жолдарын педагог бірнеше рет қайталап,дыбыстарды естірте мәнерлеп оқиды. Алдымен барлық балаларға,кейін бір балаға қарап оқиды. Педагог өлеңді екі рет мәнерлеп оөып шығады. Өлеңді балалардың барлығына хормен қайталатады,бірнеше топқа және 2-3 балаға жеке-жеке айтқызады.

**Сергіту сәті:**

Қандай суық қыс деген?

Өалтырайды қыс деген.

Құлақшыңды кимесең,

Құлағыңды тістеген.

Ойын: «Шыршаның ойыншықтарын жабыстыру».

**Рефлексиялық –түзетушілік:**

* Балалар өлең ұнады ма?
* Өлең не туралы екен?
* Қандай сөздер естеріңде қалды?
* Дұрыс,шырша,жасыл,Жаңа жыл.
* Кім өлеңді айтып береді?
* Сендерге көп-көп рахмет!Барлығың оқу іс-әрекетіне жақсы қатыстыңдар!